j) vedtager en afgørelse om den nærmere procedure for gennemførelse af budgettet og for regnskabsaflæggelse, revision og kontrol

Det regionale styringsudvalg er nedsat ved transportfællesskabstraktatens artikel 24 til at forestå administrationen af denne traktat og sikre, at den gennemføres korrekt. Til dette formål fremsætter det henstillinger og træffer afgørelser i de tilfælde, der er fastsat i transportfællesskabstraktaten. Det regionale styringsudvalg:

Dette forslag vedrører en afgørelse om fastlæggelse af den holdning, der skal indtages på Den Europæiske Unions vegne i det regionale styringsudvalg, der er nedsat i henhold til traktaten om oprettelse af et transportfællesskab ("transportfællesskabstraktaten"), for så vidt angår revisionen af det regionale styringsudvalgs forretningsorden, indførelsen af forligsudvalgets forretningsorden og af transportfællesskabets sekretariats tvistbilæggelsesregler

I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".

Der skal i den forbindelse mindes om, at transportfællesskabstraktaten er et af de elementer, der skal styrke det regionale samarbejde mellem landene på det vestlige Balkan, hvilket Kommissionen forklarer nærmere i sit forslag til Rådets afgørelse om undertegnelse af transportfællesskabstraktaten [se COM(2017) 324 final, under "Generel baggrund"].

Det regionale styringsudvalgs vedtagelse af disse afgørelser er nødvendig for, at transportfællesskabets permanente sekretariat fortsat kan fungere effektivt, og for at opfylde transportfællesskabstraktatens mål. Da Unionen er part i transportfællesskabstraktaten, er det nødvendigt at fastlægge Unionens holdning.

Ved artikel 14 og 15 i transportfællesskabets personalevedtægt (vedtaget i henhold til det regionale styringsudvalgs afgørelse 03/2019 af 5. juni 2019) fastsættes indførelsen af et forligsudvalg og dets forretningsorden samt tvistbilæggelsesregler (voldgift), der skal regulere tvister mellem det permanente sekretariat og dets ansatte. Ved disse regler om forlig og tvistbilæggelse fastlægges de nærmere bestemmelser for at gennemføre dette i praksis. Der er også behov for visse ændringer af transportfællesskabets personalevedtægt i denne henseende.

De retsakter, som det regionale styringsudvalg skal vedtage, er retsakter, der har retsvirkninger. For så vidt angår reglerne om forlig og tvistbilæggelse er det regionale styringsudvalg bemyndiget til at fastsætte regler for det permanente sekretariat i overensstemmelse med transportfællesskabstraktatens artikel 30. I henhold til transportfællesskabstraktatens artikel 24, stk. 1, har det regionale styringsudvalg desuden til opgave at forvalte denne traktat og sikre, at den gennemføres korrekt. Med hensyn til de påtænkte ændringer af det regionale styringsudvalgs forretningsorden har dette organ beføjelse til selv at fastsætte sin forretningsorden i overensstemmelse med transportfællesskabstraktatens artikel 24, stk. 5.

De påtænkte regler indeholder i kraft af deres karakter og som et folkeretligt anliggende for det regionale styringsudvalg elementer, der berører retsstillingen for parterne i transportfællesskabstraktaten og derfor også for Unionen. Følgelig anses de for at have retsvirkninger.

De påtænkte retsakter supplerer eller ændrer ikke den institutionelle ramme for transportfællesskabstraktaten.

Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.

4.2Materielt retsgrundlag

4.2.1.Principper

Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to elementer, og det ene af disse formål eller elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller element.

Hvis den påtænkte retsakt samtidigt har flere formål eller elementer, der er uadskilleligt forbundne, uden at det ene er sekundært i forhold til det andet, skal det materielle retsgrundlag for en afgørelse, der vedtages i henhold til artikel 218, stk. 9, i TEUF, undtagelsesvis omfatte de dertil svarende forskellige retsgrundlag.

4.2.2.Princippernes anvendelse på det foreliggende tilfælde

Transportfællesskabstraktaten har en række formål og består af elementer inden for vejtransport, jernbanetransport og transport ad indre vandveje — transportformer, som er omfattet af artikel 91 i TEUF — samt inden for søtransport, som er en transportform, der er omfattet af artikel 100, stk. 2, i TEUF. På grund af dens horisontale karakter har den påtænkte retsakt følger for alle disse elementer. Samtlige elementer er uadskilleligt forbundne, uden at det ene er sekundært i forhold til det andet.

Det materielle retsgrundlag for den foreslåede afgørelse omfatter derfor følgende bestemmelser: Artikel 91 og artikel 100, stk. 2, i TEUF.

4.3Konklusion

Retsgrundlaget for den foreslåede afgørelse bør være artikel 91 og artikel 100, stk. 2, i TEUF sammenholdt med artikel 218, stk. 9, i TEUF.

2022/0329 (NLE)

Forslag til

RÅDETS AFGØRELSE

om den holdning, der skal indtages på Den Europæiske Unions vegne i transportfællesskabets regionale styringsudvalg for så vidt angår revisionen af det regionale styringsudvalgs forretningsorden, personalevedtægt og indførelsen af forligsudvalgets forretningsorden og af transportfællesskabets permanente sekretariats tvistbilæggelsesregler

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 91 og artikel 100, stk. 2, sammenholdt med artikel 218, stk. 9,

under henvisning til forslag fra Europa-Kommissionen, og